सावरे की महफिल को सांवरा सजाता है...
कस्बेके गांधी चौक में शुक्रवार रात को श्याम मित्र मंडल के तत्वावधान में रजत जयंती के मौके पर भजन संध्या का आयोजन हुआ। इस मौके पर देर रात तक श्रद्धालु जमें रहे।
कार्यक्रम की शुरूआत गायक विनोद चोरिया के गणेश वंदना से हुई। इस मौके पर भव्य आतिशबाजी के साथ पुष्प वर्षा की गई। कार्यक्रम के दौरान भजन गायक दिनेश संगम ने श्याम बाबा के भजन सावरे की महफिल को सांवरा सजाता है, गायिका केमिका राठौड़ ने राजस्थानी भजनों से उपस्थित लोगों का मन मोह लिया। वही अन्य भजन गायक मोहन शर्मा,ने भी भजन प्रस्तुत कर बाबा श्याम को रिझाया।
इस दौरान श्याम बाबा के फागों पर श्रद्धालुओं को झूमने पर मजबूर कर दिया। इस मौके पर मनोहर लाल शर्मा द्वारा बाबा श्याम की छप्पन भोग की मनोहर झांकी सजाई गई। वही रात भर बाबा श्याम की ज्योत जलती रही।
बाबा श्याम का केक काटकर श्रद्धालुओं में वितरित किया गया। मंच संचालन कवि कमल शर्मा ने किया।
hin_Deva hin_Deva hin_Deva hin_Deva hin_Deva